Awid afus
ansmmckl idudan
amz gigi amzgh gikk
anass tidikkal
urd imil ng aylal
nssudu tarikt idaliwn
ard nn nrzm iwrawn
n tayri gr itran
ang tifawin gh tummazin
arsrsnt nsuttuf i tillas
isradd diwnt
israd zunt
d uzal attant sul ur zrragh
awid afus
ang itbacilt n tlilly
aduku mas ttaki
f unzgum
mas tmttl gar arttum
awid afus
ang tanawt gh il
n tdrfit
nssusd asddi magh
ittlal waylal
amllal
awid afus
ang ils n tnggift
nsk taghrit i uzerf
ighd iga amnay i wayyis
n twargiwin
awid afus
anzu d tbdit nklu
tullafin n tghufi
s izrirign n tayri
nmmuddu gh tizi
nssutld iwmadal
nasi amud n ufra
art nzuzzur
nssukf azur n tmuttal
amz iyyi afus
ad iyyi ur trzmt ula rzmghak
ard taki tmkrra
s wakal
tslilagh irkan n ussrgm
Awi-d afus (Tarzzift i y-inkraf imazighen)
Awid afus
Comments
-
azul ultma tamdyazt taxatart
ayouz nm bahra f tmdyazt ad igan aylal gh twllafin tawiyagh gh yan umuddu irggign gh ignwan n tamunt angru itran ns …
tssusmiyyi bahra
asggwas nm ighudan, ad tid ig rbbi d talilt i inkrafn n tmazight d win tufgant akw
tanmirt
-
Ayyuz nm a ultma xadija,
ifulki bahra mayad,
nkki b3da hayyi nn dim…
ixssa ad ng afus gh ufus afad ilin izrfan n ufgan Amazigh, afad ad ili atig tili tmazight ula d nttat atig ns lli tstahlla..
dfr abrid nm…
ayyuuz nm tiklit yaDn.
Ayyuz Ayyuz.
-
azul. orad gh akendaw igh nih tamdyazt ad tsousmi bahra … atg tarzift ikolo inkraf nh gh obni9 lmkhzen. ……..tudert itmazight tudert inkraf
-
ayuz nm
ar km nttalgh f iwaliwen nm bahra zilnin,zuyd ax gigan ,iqqand ansghli idukan an nmdl gar arttum
tanmirt
-
azul aytma tawmrt n tguriwin nun thbbl iyyi tg iyyi addur bahra mqqurn addur ad ar iyyi yakka yat twisi afadd ad n gghr tuggas ddrfgh abrid snubcgh ad aragh maytggan gh uswir n tannayyin nun tanmirt nun attas ayyuz nun awd knni hayyagh afus gh ufus ad tayl tmazight gh ignwan n tlilly tluh s izuran gh wakal n umzruy
-
Azul Khadija Arouhal
Tifawin d tayri d ukttay gh tassasin lligh drn aytmatngh add idin urar ad issallan macc wad issmghurn d wad ifkan atig iw arraw n uma!
Arraw n umadan ifrkn i tilawt s tiddt ifk tudrt ns f ad ilin izrfan n ufgan amazigh
Ayyuz nm
Ar timilit
Awid afus asd urrigh ad dagh gis sugh gmigh gis ur rmigh
Awid afus asd iwigh anaruz d irifi n imghri n ntmadyazt
Awid afus asd uckigh ad gis jmkgh imikk n isafarn n iman inu
Awid afus ultma gwma lli llanin gh iskraf ar awn ssirimgh ad taylm ghmklli tuyl Xadija gh tmdyazt ad ns iziln lligh didun tssar attan tg afus f ul ns ur tgi afus f imi ns,tall awal ar ignna ad as issfld yant iran d yant ur irin;urin n ul ns as tara tstara ignwan n tililli
Tanmmirt
Ayyuz
A timlilit
Gwmam zalhoud
-
ayyuuuuuuuuz nm awltmanu khadija,
han mayad ghrigh gh twellaftadnm f izrfan ufgan amazigh lli kullu nsiggil
iga tawarguit n’willi zrinin
iga taghuyit ngh
ighussin ilgzzam f adagh sfissn
nkni nussi tayri n tudrt
nkni nussit gh tirra igan afalki d tamimt u wawal amazigh
illa fllagh adagh sllan
illa fllasn adagh sllan
tarwa uwargan d uknari anga
nttan aghd nswa masagh urittagh irifi
igat rbbi ghwakal ghiggut uzru
thbblasd tafukt tggammit
gh tizi gh immut wakal,
ighamad wargan d uknari
………………………………….
…………………………………………??!!!!
tanmirt i tmdyaztngh d oultmatngh khadija Arouhal
issusmiyi bahra mayad,wakha gigh amggaru tighran
ⵎⵓⵀⵉⴱ ⴻⵏⴷⵓⵖⵏⴰⵊ
kab_Latn hat_Latn kab_Latn wol_Latn kab_Latn bam_Latn taq_Latn kab_Latn tgl_Latn kab_Latn cym_Latn lim_Latn kab_Latn kab_Latn tgl_Latn pap_Latn taq_Latn kab_Latn kab_Latn tgl_Latn kab_Latn kab_Latn kab_Latn fuv_Latn kab_Latn fra_Latn nno_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn pol_Latn taq_Latn kab_Latn kab_Latn gla_Latn kab_Latn lmo_Latn kab_Latn kab_Latn eng_Latn unk kab_Latn kab_Latn min_Latn kab_Latn taq_Latn unk kab_Latn hau_Latn knc_Latn kab_Latn kab_Latn taq_Latn hau_Latn unk kab_Latn unk quy_Latn kab_Latn taq_Latn unk kab_Latn unk eng_Latn kab_Latn kab_Latn ayr_Latn gle_Latn taq_Latn kab_Latn kab_Latn kab_Latn kab_Latn hau_Latn kab_Latn cym_Latn unk fuv_Latn kab_Latn dyu_Latn taq_Latn taq_Latn kab_Latn kab_Latn taq_Latn taq_Latn kab_Latn crh_Latn kab_Latn taq_Latn kab_Latn zsm_Latn unk unk kab_Latn kab_Latn tzm_Tfng